钦定古今图书集成/明伦汇编/官常典/第548卷 > 图书编 > 《总督河运》
## 钦定古今图书集成/明伦汇编/官常典/第548卷 > 图书编 > 《总督河运》

太祖有天下，漕东南粟于海，以营辽东。五年，属靖海
侯吴祯。后卒，乃遣都督朱寿、张赫领之。二十年冬十
月享太庙，封寿“《舳舻》侯”，赫“航海侯。”又尝建漕运使，寻
罢。成祖始命平江伯陈瑄治漕河内地赡北京。景泰
二年，特命都御史王竑总督，与总兵、参将同理其事。
寻令淮阳、庐、凤四府，徐、和、滁三州属竑巡抚，兼督常
“盈仓，以淮为治所。至成化八年，改巡抚、总漕各设一
员，明年复旧。”正德十三年又各设一员，十六年复。嘉
靖三十六年，又改各设一员，四十年复巡抚。“自永乐
十九年命吏部尚书蹇义巡行南畿，考察官吏，至宣
德五年，始命刑部右侍郎曹弘巡抚。正统八年又命
工部右侍郎巡抚。十三年又命刑部”右侍郎薛希琏、
吏部尚书赵新相继巡抚。然未奉漕命，故另列表首。
今详《漕臣年表》于后，其行实见于“事纪。”其勋德茂著
者表为“列传。”若奉敕清理田地，赈济饥民，并考察官
吏有事淮甸，不可以类附者，亦另列于后云。